প্রয়াত BCCI-এর প্রাক্তন সভাপতি ইন্দ্রজিৎ সিং বিন্দ্রা

ওয়েব ডেস্ক : প্রয়াত ভারতীত ক্রিকেট কন্ট্রোল বোর্ডের প্রাক্তন সভাপতি ইন্দ্রজিৎ সিং বিন্দ্রা (Inderjit Singh Bindra passed away)। মৃত্যুকালে তাঁর হয়েছিল ৮৪ বছর। আইসিসি চেয়ারম্যান জয় শাহ (Jay Shah) এই খবর সামনে এনেছেন। শনিবার নয়াদিল্লিতে শেষ নিঃশ্বাস ত্যাগ করেন তিনি।

ভারতীয় ক্রিকেটের বিকাশে গুরুত্বপূর্ণ ভূমিকা পালন করা বিন্দ্রা ১৯৯৩ থেকে ১৯৯৬ সাল পর্যন্ত ভারতীয় ক্রিকেট কন্ট্রোল বোর্ডের (BCCI) সভাপতি ছিলেন। পাশাপাশি দীর্ঘ ৩৬ বছর, ১৯৭৮ থেকে ২০১৪ সাল পর্যন্ত পাঞ্জাব ক্রিকেট অ্যাসোসিয়েশনের সভাপতির দায়িত্বও সামলেছেন তিনি। ২০১৪ সালে ক্রিকেট প্রশাসন থেকে অবসর নেন বিন্দ্রা।

আরও খবর : নিউজিল্যান্ডকে হারিয়ে টি-টোয়েন্টি সিরিজ জিতল ভারত

১৯৮৭ সালের ক্রিকেট বিশ্বকাপ ভারতে আয়োজনের ক্ষেত্রে অন্যতম প্রধান কারিগর ছিলেন ইন্দরজিৎ সিং বিন্দ্রা (Inderjit Singh Bindra)। সেই প্রথমবার বিশ্বকাপ আয়োজন হয়েছিল যুক্তরাজ্যের বাইরে। পিসিএ সভাপতি হিসেবে মোহালির পিসিএ স্টেডিয়াম নির্মাণেও তাঁর অবদান ছিল অনস্বীকার্য। পরবর্তীতে সেই স্টেডিয়ামই তাঁর নামানুসারে নামকরণ করা হয়। ১৯৯৪ সালে ক্রিকেট সম্প্রচারে দূরদর্শনের একচেটিয়া অধিকার চ্যালেঞ্জ করে সুপ্রিম কোর্টে করা বিন্দ্রার আবেদন ভারতীয় ক্রিকেটে (Indian Cricket) এক যুগান্তকারী পরিবর্তন আনে। আদালতের অনুকূল রায়ে আন্তর্জাতিক সম্প্রচার সংস্থাগুলির প্রবেশের পথ খুলে যায়। ফলে ভারত দ্রুত বিশ্বের বৃহত্তম ক্রিকেট টেলিভিশন বাজারে পরিণত হয়।

বিন্দ্রার প্রয়াণে শোকপ্রকাশ করেছে বিসিসিআই। এক্স বিসিসিআইয়ের তরফে জানানো হয়েছে, “প্রাক্তন বিসিসিআই সভাপতি শ্রী আই এস বিন্দ্রার প্রয়াণে বোর্ড গভীরভাবে শোকাহত। তাঁর পরিবার ও পরিজনদের প্রতি আমাদের সমবেদনা ও প্রার্থনা রইল।” আইসিসি চেয়ারম্যান ও প্রাক্তন বিসিসিআই সচিব জয় শাহও শোকবার্তা জানিয়েছেন। তিনি বলেন, “প্রাক্তন বিসিসিআই সভাপতি ও ভারতীয় ক্রিকেট প্রশাসনের স্তম্ভ ইন্দরজিৎ সিং বিন্দ্রার প্রয়াণে গভীর সমবেদনা। তাঁর রেখে যাওয়া উত্তরাধিকার ভবিষ্যৎ প্রজন্মকে অনুপ্রাণিত করবে। ওম শান্তি।”

দেখুন অন্য খবর :